| Formulė 2 |
| --- |
|  |
| **Kategorija** | atvirų ratų |
| **Šalys/regionas** | tarptautinis |
| **Pirmas sezonas** | 1967 m. |
| **Komandų sk.** | 11 |
| **Lenktynininkų sk.** | 22 |
| **Konstruktorius** | Dallara |
| **Varikliai** | Mecachrome |
| **Padangos** | Pirelli |
| **Čempionas** | Vokietija Mick Schumacher |
| **Komanda čemp.** | Italija Prema Racing |
| **Oficiali svetainė** | fiaformula2.com/ |
|  ***Dabartinis sezonas*** |

**Formulė 2** (**FIA Formula Two Championship**; sutrumpintai **F2**) – automobilių sporto lenktynės, kurias organizuoja Tarptautinė automobilininkų asociacija. Po 1984 m. sezono jos buvo pakeistos Formulės 3000 lenktynėmis, tai buvo pagrindinis lenktynininkų „laiptelis" į Formulės 1 čempionatą.

Istorija
--------

Jochen Rindtas su Lotus 1970 m.
Naujasis F2 bolidas 2018 m.
Formulė 1 visada buvo laikomos aukščiausios klasės automobilių sporto lenktynėmis. Tuo pačiu visada reikėjo lenktynių, po kurių galėtų sportininkai patekti į Formulę 1. Tuo visada tapdavo Formulės 2 čempionatas.

Pirmasis oficialus Formulės 2 sezonas buvo 1967 m. kai buvo pristatyti automobiliai su 1.6 l. varikliais. Nepaisant to, kad šios dvi klasės buvo skirtingos, buvo atvejų, kai vienose lenktynėse vienu metu važiuodavo Formulės 1 ir Formulės 2 automobiliai.

1972 m. Formulėje 2 buvo pristatyti nauji ir galingesni 2.0 l. varikliai. Šiuo metu geriausi buvo BMW ir Cosworth varikliai.

### Formulė 3000

Po 1984 m. sezono Formulės 2 čempionatas buvo pakeistas į Formulės 3000, kai čempionate debiutavo 3.0 l. Cosworth varikliai.

### GP2

2005 m. pastarasis čempionatas buvo pakeistas į GP2, kuriame 4.0 l. V8 varikliai buvo apriboti iki 580 AG.

### Sugrįžimas

Po 25 m. nuo Formulės 2 pakeitimo Formule 3000, 2008 m. birželio 25 d. FIA paskelbė, kad planuoja pradėti naujas Formulės 2 lenktynes.

MotorSport Vision kompanija laimėjo konkursą tiekti čempionatui pakabas.

Sezonas susideda iš 16 lenktynių 8-iose trasose (savaitgalį sudaro dvejos lenktynės).

Visi Formulės 2 automobiliai paruošti MotorSport Vision ir Williams dizainerių. Visų automobilių varikliai buvo vienodi – Audi 1.8 l.

Šis atnaujintas čempionatas vyko iki 2012 m. sezono pabaigos. Dėl didelės konkurencijos su kitais čempionatais (GP2 ir World Series by Renault) ir nepakankamo konkurencingų lenktynininkų skaičiaus čempionatas buvo sustabdytas.

### Antrasis sugrįžimas (nuo 2017 m.)

2015 m. FIA pranešė apie planus sustiprinti superlicencijų suteikimo tvarką ir siekį padaryti Formulės 2 čempionatą pagrindiniu, norint patekti į Formulės 1 lenktynes.

Vietoj naujo čempionato sukūrimo FIA sujungė F2 ir GP2 čempionatus ir nuo 2017 m. rengia vieningą Formulės 2 čempionatą.

2017 m. čempionatą sudarė 11 lenktynių, iš kurių 10 vyko kartu su 2017 m. Formulės 1 etapais. Čempionato nugalėtoju tapo naujokas Charles Leclerc, pelnęs 7 pergales, užsitikrinęs nugalėtojo titulą iki sezono pabaigos likus 3 etapams. Jau kitais metais monakietis pradėjo lenktyniauti Formulėje 1.

2018 m. sezone debiutavo naujasis Dallara F2 2018 automobilis, varomas 3,4 litrų V6 turbo Mecachrome varikliu. Sezono čempionu tapo britas George Russell. Jis per 12 lenktynių pelnė 7 pergales.

2019 m. sezone per 22 lenktynes pelnęs 4 pergales nugalėjo olandas Nyck de Vries.

2020 m. buvo paskutinis sezonas, kuomet komandos naudojo Dallara F2 2018 bolidą. Dėl COVID-19 pandemijos sezonas buvo sutrumpintas iki 12 etapų po 2 lenktynes. Sezono nugalėtoju tapo vokietis Mikas Šumacheris, pelnęs 2 pergales ir finišavęs 8 kartus ant podiumo.

### Taškų sistema

*Feature* lenktynėse taškai skirstomi kaip ir Formulės 1 lenktynėse:

| Taškų sistema *feature* lenktynėse. |
| --- |
|  1  |  2  |  3  |  4  |  5  |  6  |  7  |  8  |  9  |  10  |
| 25 | 18 | 15 | 12 | 10 | 8 | 6 | 4 | 2 | 1 |

Pirmasis aštuntukas *sprinto* lenktynėse taškus gauna taip:

| Taškų sistema *sprinto* lenktynėse |
| --- |
|  1  |  2  |  3  |  4  |  5  |  6  |  7  |  8  |
| 15 | 12 | 10 | 8 | 6 | 4 | 2 | 1 |

Už pole poziciją *feature* lenktynėse skiriami 4 taškai, dar 2 taškai už greičiausią ratą visose lenktynėse. Maksimalus taškų skaičius, kurį lenktynininkas gali pasiekti lenktynėse, yra 48. Taškai už greičiausią ratą skiriami, jei lenktynininkas įveikė daugiau nei 90 % distancijos ir finišavo pirmame dešimtuke.

### TV transliacijos

Visas lenktynes gyvai transliuoja „Eurosport" kanalas. Šias transliacijas taip pat galima stebėti oficialiame Formulės 2 tinklalapyje.

Dėl išaugusio susidomėjimo lietuvių lenktynininku Kazimieru Vasiliausku, Lietuvoje 2010 m. sezono lenktynes gyvai transliavo sporto televizija „Sport1".

### Lietuviai Formulėje 2

Atnaujintame Formulės 2 čempionate dalyvavo lietuvis Kazimieras Vasiliauskas.
Lietuvis Kazimieras Vasiliauskas 2008 m. lenktyniavo Formulės Renault čempionate. Jo parodyti rezultatai leido jam startuoti debiutiniame Formulės 2 2009 m. sezone, kuriame užėmė 7 vietą. Lenktynininkas nusprendė dalyvauti šiame čempionate ir 2010 m. sezone, o bendroje įskaitoje užėmė 4 vietą, nuo 3-ios atsilikęs tik 4 taškais.

Čempionai
---------

| European Formula Two Championship |
| --- |
| Sezonas | Čempionas | Komanda/Automobilis | Pole | Pergalės | Podiumai | Gr.ratai | Taškai |
| 1967 | Belgija Jacky Ickx | Tyrrell RacingMatra-Cosworth | 2 | 2 | 4 | 3 | 45 |
| 1968 | Prancūzija Jean-Pierre Beltoise | Matra SportsMatra-Cosworth | 2 | 3 | 5 | 1 | 48 |
| 1969 | Prancūzija Johnny Servoz-Gavin | Matra InternationalMatra-Cosworth | 1 | 1 | 2 | 1 | 37 |
| 1970 | Šveicarija Clay Regazzoni | Tecno Racing TeamTecno-Cosworth | 2 | 3 | 5 | 1 | 44 |
| 1971 | Švedija Ronnie Peterson | March EngineeringMarch-Cosworth | 7 | 4 | 6 | 5 | 54 |
| 1972 | Jungtinė Karalystė Mike Hailwood | Team SurteesSurtees-Cosworth | 1 | 2 | 5 | 2 | 55 |
| 1973 | Prancūzija Jean-Pierre Jarier | March EngineeringMarch-BMW | 4 | 7 | 8 | 5 | 78 |
| 1974 | Prancūzija Patrick Depailler | March EngineeringMarch-BMW | 3 | 4 | 6 | 2 | 54 |
| 1975 | Prancūzija Jacques Laffite | Ecurie ElfMartini-BMW | 6 | 6 | 7 | 4 | 60 |
| 1976 | Prancūzija Jean-Pierre Jabouille | Equipe ElfElf 2J-Renault | 4 | 3 | 6 | 1 | 53 |
| 1977 | Prancūzija René Arnoux | Ecurie Renault ElfMartini-Renault | 1 | 3 | 6 | 1 | 52 |
| 1978 | Italija Bruno Giacomelli | Polifac BMW Junior TeamMarch-BMW | 8 | 8 | 10 | 6 | 82 |
| 1979 | Šveicarija Marc Surer | Polifac BMW Junior TeamMarch-BMW | 2 | 2 | 6 | 1 | 38 |
| 1980 | Jungtinė Karalystė Brian Henton | Toleman GroupToleman-Hart | 2 | 3 | 9 | 7 | 61 |
| 1981 | Jungtinė Karalystė Geoff Lees | Ralt Racing Ltd.Ralt-Honda | 1 | 3 | 6 | 5 | 51 |
| 1982 | Italija Corrado Fabi | March Racing Ltd.March-BMW | 2 | 5 | 7 | 3 | 57 |
| 1983 | Jungtinė Karalystė Jonathan Palmer | Ralt Racing Ltd.Ralt-Honda | 4 | 6 | 10 | 3 | 68 |
| 1984 | Naujoji Zelandija Mike Thackwell | Ralt Racing Ltd.Ralt-Honda | 6 | 7 | 8 | 9 | 72 |

| FIA Formula Two Championship |
| --- |
| Sezonas | Čempionas | Komanda/Automobilis | Pole | Pergalės | Podiumai | Gr.ratai | Taškai |
| 2009 | Ispanija Andy Soucek | MotorSport VisionWilliams–Audi | 2 | 7 | 11 | 3 | 115 |
| 2010 | Jungtinė Karalystė Dean Stoneman | MotorSport VisionWilliams–Audi | 6 | 6 | 13 | 6 | 284 |
| 2011 | Italija Mirko Bortolotti | MotorSport VisionWilliams–Audi | 7 | 7 | 14 | 7 | 316 |
| 2012 | Jungtinė Karalystė Luciano Bacheta | MotorSport VisionWilliams–Audi | 3 | 5 | 10 | 5 | 231.5 |
| FIA Formulė 2 |
| 2017 | Monakas Charles Leclerc | Prema RacingDallara-Mecachrome | 8 | 7 | 10 | 4 | 282 |
| 2018 | Jungtinė Karalystė George Russell | ART Grand PrixDallara-Mecachrome | 5 | 7 | 11 | 6 | 287 |
| 2019 | Nyderlandai Nyck de Vries | ART Grand Prix | 5 | 4 | 12 | 3 | 266 |
| 2020 | Vokietija Mick Schumacher | Prema Racing | 0 | 2 | 10 | 2 | 215 |

Šaltiniai
---------

1. ↑  FIA to relaunch F2 in 2009 (angl.) Archyvuota kopija 2010-01-02 iš Wayback Machine projekto.
2. ↑  MICK SCHUMACHER IS FORMULA 2 CHAMPION!
3. ↑  „Naujasis „Formulės 2" lenktynių sezonas su K. Vasiliausku – SPORT1 eteryje". www.sport1.lt. 2010-04-09. Suarchyvuotas originalas 2010-04-26. Nuoroda tikrinta 2010-09-22. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

|  |  |
| --- | --- |
|  | **Vikiteka: Formulė 2** – vaizdinė ir garsinė medžiaga  |

* Oficiali čempionato svetainė